Italia, refugiul infractorilor din România, își închide porțile. Condamnații români nu-și mai pot executa acolo pedepsele.
Ca să execuți pedeapsa acolo, trebuie să ai 5 ani de rezidență. Stelian Ion crede că e și meritul lui că italienii au schimbat legea.
În curând, Italia n-o să mai fie paradisul condamnaților din România. Dragoș Săvulescu, Alina Bica și Daniel Dragomir sunt doar câțiva dintre fugarii celebri pentru care la dolce vita include și justiția.Însă, de săptămâna viitoare, ca să ceri să execuți pedeapsa în Italia, trebuie să dovedești mai întâi că stai acolo de cel puțin cinci ani.În România, anunțul a fost făcut de ministrul Justiției, care e convins că e ȘI meritul lui că italienii au schimbat legea."Acum, legea italiană de pe 5 februarie, care va intra în vigoare de pe 20 februarie prevede că trebuie să fi în Italia de 5 ani, ca să execuți pedeapsa acolo. Sunt convins că e și rezultatul demersurilor pe care le-a făcut Ministerul Justiției din România.", a declarat ministrul.